Kristian Alm
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: norske kunstnere og kompanier
Kristian Alm, norsk danser som begynte på Den Norske Operas Ballettskole i en alder av elleve år. Etter videregående skole 1995 fortsatte han på skolen til Hamburg Staatsoper, drevet av John Neumaier.
Fra 1997 har Alm vært tilknyttet den norske Nasjonalballetten med fast ansettelse i 2000. Han har danset sentrale solopartier i blant annet Nøtteknekkeren og Glen Tetleys Strender og i Jo Strømgrens Et guttehjem og Suite. Fra høsten 2003 til januar 2007 danset han med Carte Blanche i Bergen. Han har også danset Peter i Peter og Ulven ved Sogn og Fjordane Teater, gjestet Oslo Danse Ensemble og turnert med gruppene Passage Nord og Dans og Toner.Alm er blitt tildelt flere stipend, blant annet Statens reise- og studiestipend.